बागसा जिल्लानि धमधमा बाथौ आस्रम गोजौ फरायसालिनि फरायसुलियाव दिनै बाथौ आस्रम जथाइ आफादनि बेन्दोंआव थानाय 2020 माइथायाव मेट्रिक आनजादाव टप-10 सायख’जानाय आरो सेथि मासिआव उथ्रिसारनो हानाय सा 141 गुन गोनांं फरायसाफोरखौ आर’नाइ आरो मान बिलाइ होनानै बाथौ आस्रम जथाइ आफादा बरायदों। बे बरायनाय हाबाफारियाव गाहाइ आलासि महरै नुजाफैनानै बिबुंथि लाखियो आजिरा मोननाय गाहाइ फोरोंगिरि सुरेन्द्र नाथ लावजारिआ। बिथाङा बिबुंथियाव फैबाय थानाय समाव हारि, हादरनि सासे फरायसाया माबोरै गोख्रों दैदेनगिरि जानो हायो बेफोरनि बागै गोथौयै बोसोन होयो। बेजों लोगोसेनो ड• घन’कान्त बसुमतारीआ थांखिजानाय बुंथिगिरि महरै बाहागो लायो। हाबाफारियाव गोबां फरायसा-फरायसुलिफोरजों लोगोसे बिमा-बिफा- दिथागिरिफोरा बाहागो लायो।